钦定古今图书集成/理学汇编/学行典/第234卷 > 郭亮
## 钦定古今图书集成/理学汇编/学行典/第234卷 > 郭亮

按《后汉书李固传》：“梁冀诬固妖言，遂诛之，而露固尸
于四衢，令有敢临者加其罪。固弟子汝南郭亮，年始
成童，游学洛阳，乃左提章钺，右秉𫓧锧，诣阙上书，乞
收固尸，不许。因往临哭，陈辞于前，遂守丧不去。夏门
亭长呵之曰：‘李、杜二公为大臣，不能安上纳忠，而兴
造无端。卿曹何等腐生公，犯诏书于试有司乎’？亮曰：
‘亮含阴阳以生，戴《干》履《坤》，义之所动，岂知性命，何为
以死相惧’！”亭长叹曰：“居非命之世，天高不敢不跼，地
厚不敢不蹐，耳目适宜视听，口不可以妄言也。”太后
怜之，乃听，得襚敛归葬，由此显名。